Diari Oficial de la Generalitat Valenciana


Sumari del DOGV 6370, del 06-10-2010 (2010/10508)

Notificació de la Junta Arbitral del Transport d'Alacant sobre el laude arbitral a Alaminos, CB. Expedient número 094/09-A.
---------------------------------------------------------------------------------------------------------------------------

### Dades del document

Número de DOGV
:   6370

Data del DOGV
:   06-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/10362


Organisme emissor
:   Conselleria d'Infraestructures i Transport

Tipus de document
:   Anunci

Notificació de la Junta Arbitral del Transport d'Alacant sobre el laude arbitral a Alaminos, CB. Expedient número 094/09-A. [2010/10050]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de l'empresa Alaminos, CB, amb domicili a Moraira (Alacant) que s'ha dictat el laude en l'expedient 094/09-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent:   
«Alacant, 11 de març de 2010. A les 10.15 hores es constituïx la Junta Arbitral del Transport d'Alacant en la seu de l'avinguda d'Aguilera núm. 1-6ª, pels membres expressats al marge, a fi de dictar el laude arbitral sobre la controvèrsia plantejada en l'expedient 094/09-A, promogut per Gefco España, SL, amb domicili a Alacant, contra Alaminos, CB, amb domicili a Moraira, en relació amb la reclamació següent: impagament de ports per servici de transport de mercaderies prestat entre La Remaudiere, a França i Moraira, a Espanya, el 20 de març de 2009, per valor de 244,90 €, inclòs l'IVA. Comença la vista oral sense la compareixença de la reclamada, encara a pesar d'haver sigut citada en el termini i en la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula al representant de l'actora, Antonio Molina Martínez, que ratifica la demanda i quantia expressades. Són aportades a l'expedient proves documentals per a la justificació de l'entrega de la mercaderia en destí, devolució de gir bancari i factura de ports. Atés la Junta Arbitral que es complixen en este cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, en tant que afecta les qüestions competencials de les juntes arbitrals del transport. Admeses pel col·legi arbitral a instàncies de l'actora les proves documentals proposades i estudiada la demanda i efectuada l'anàlisi de les manifestacions que antecedixen, s'arriba per unanimitat al laude següent: estimar la demanda interposada per Gefco España, SL, contra Alaminos, CB, per considerar formalitzat el contracte i realitzades les prestacions convingudes sense que s'haja provat el pagament dels ports meritat. Conseqüentment amb allò que s'hi ha exposat és procedent que Alaminos, CB, abone a Gefco España, SL, la quantitat de 244,90 €, inclòs l'IVA, en concepte de ports després de liquidació. Este laude serà executiu en cas d'incompliment en el termini de 20 dies comptadors a partir de l'endemà de la recepció d'este. Contra esta resolució arbitral únicament es pot interposar recurs d'anul·lació davant de l'Audiència Provincial que haurà de presentar-se ens els dos mesos següents a la notificació, o d'aclariment, en els deu dies següents al de l'expressada notificació. Contra el laude arbitral ferm només es pot interposar recurs de revisió, segons el que establix la legislació processal per a les sentències processals fermes. I perquè conste, s'arxive i es trasllade a les parts firmen els membres de la Junta al lloc i en la data indicats.»  
Alacant, 22 de setembre de 2010.- El president: Manuel Gálvez Acero.